GiliGold/VAD_KnessetCorpus huggingface dataset:
עודד פורר:
     שמעתם את העולה החדשה מרחובות
עודד פורר:
 לא אני הבאתי אותה, אגב
עודד פורר:
 אבל העלייה הזאת מאופיינת בהרבה מאוד עולים עם הכשרה מקצועית גבוהה מאוד, עם תואר ראשון, עם תואר שני, עם תואר שלישי
עודד פורר:
 ואם עולה כזה מגיע לכאן ועוזב, אז מדינת ישראל הפסידה פעמיים
עודד פורר:
 היא השקיעה בעלייה הראשונית שלו והפסידה אחר כך את כל מה שהמדינה אמורה להרוויח ממנו עוד עשרות שנים קדימה, כי עולה שנשאר כאן שווה לנו הרבה מאוד
עודד פורר:
 ולכן צריך להסתכל על זה כהשקעה בתשתית
עודד פורר:
 ממש כך
עודד פורר:
 מדובר בהשקעה בתשתית, ובהשוואה לסכומים שמשקיעים בתשתיות, ההשקעה בתשתית הזאת קלה מאוד
עודד פורר:
         לסיכום הדיון:     1
עודד פורר:
 משרד הקליטה יציג כאן יחד עם משרד החינוך תוכנית חירום לחיסול התור באולפנים – נייחד לזה דיון שלם באחד שבועות הקרובים
עודד פורר:
 אני לא יודע איך
עודד פורר:
 אתם תצטרכו לבוא לכאן בעוד שבועיים להציג את תוכנית החירום הזאת
קריאה:
מבחינתנו, - - -
עודד פורר:
לא, אל תספרי לי על התוכנית
עודד פורר:
 אתם תצטרכו לבוא לכאן ולהציג לוועדה איך מדינת ישראל מחסלת את התור באולפנים כי הנושא הזה של התור באולפנים הוא must
עודד פורר:
 הוא לא nice to have
עודד פורר:
     יכול להיות שתבואו לכאן ותגידו שמדינת ישראל, שמסוגלת לשלוח לוויינים וטילים, ויש לה צבא מתקדם ותוכניות חלל, לא מסוגלת לפתור את התור באולפנים
עודד פורר:
 גם זאת אמירה
עודד פורר:
 אבל אתם תצטרכו להגיד אותה כאן
עודד פורר:
 גם משרד הקליטה וגם משרד החינוך וגם משרד האוצר
עודד פורר:
 אתם בסוף באותה ממשלה, אתם לא אחד נגד השני
עודד פורר:
 ותבינו את זה
עודד פורר:
 אתם תצטרכו לבוא לכאן ולהציג איך אתם עושים את זה
עודד פורר:
 זה בעוד שבועיים
עודד פורר:
      זה יכול להיות בכל מיני תוכניות ויכולות להיות תוכניות משולבות
עודד פורר:
 תחשבו מחוץ לקופסה
עודד פורר:
 תפסיקו לחשוב באותן פרדיגמות
עודד פורר:
 יש מורות חיילות, יש שירות לאומי שבכלל לא הזמנתם אותו לדיון
עודד פורר:
 אפשר לשלב פה הרבה מאוד גורמים בתוך המערכת הזאת, וכשרוצים עושים
עודד פורר:
         מעתה ואילך, אני אומר את זה גם לאגף השכר, גם למשרד החינוך, תעבירו את זה לשר שלכם, גם למשרד הקליטה, כל שבוע ביום שני בתחילת הדיון בדיוני המעקב – דיווח התקדמות הסכם השכר של המורות והמורים באולפנים
עודד פורר:
 ואני רוצה לדעת איפה זה עומד
עודד פורר:
 אם נפגשתם, כמה פגישות היו, על מה ישבתם, על איזה נושאים דנתם, לא דנתם
עודד פורר:
 יכול להיות שתבואו לפה כל שבוע ותספרו לכנסת שאתם לא מסוגלים לקיים דיון בכלל
עודד פורר:
 וגם כאן, אגב, זה מתחבר פשוט לתוכנית החירום הזאת כי זה חלק מלסגור את האירוע הזה
עודד פורר:
 אין שום סיבה שהאירוע הזה לא ייסגר בטווח זמן של שבועיים, כולל תקציב, כשכל האירוע, לפי דרישות המורים, מסתכם בעשרות מיליונים
עודד פורר:
 אז אין פה בעיה במובן הזה
עודד פורר:
     עכשיו למשרד הקליטה אני אומר, תעשו בחינה מחדש של כל מכרז הוואוצ'רים
עודד פורר:
 השיטה שהייתה נכונה אז, לא נכונה היום בכמה פרמטרים
עודד פורר:
 הראשון הוא עלות האולפן
עודד פורר:
 גם במכרזי תשתית הבינו אחרי הרבה מאוד זמן ברשויות המקומיות, שכשהם עושים מכרז על כביש, זה שמישהו הגיש להם מחיר זול, כשהם יודעים כמה עולה אספלט, והם יודעים כמה עולה שעת העבודה, והם יודעים כמה עולה להעסיק את השוטרים ואנשי הכוונה כדי לסגור את הכביש – אם הוא מציג מחיר הפסדי, לא יהיה כביש, גם אם הוא יזכה במכרז, לא יהיה כביש
עודד פורר:
 פשוט לא יהיה
עודד פורר:
     ולכן, תייצרו פורמט שאומר לכם מה המחיר שריאלי במובן של מכרז
עודד פורר:
 ומכרז של וואוצ'ר שבו הנטל עובר לעולה לא עובד היום
עודד פורר:
 זה לא יעבוד ככה, דווקא בגלל אוכלוסיית העולים שלא מכירה, לא את מיצוי הזכויות שלה ולא את היכולת שלה לנהל משא-ומתן
עודד פורר:
 הרי אתם צריכים להיות שם מול האולפן, במשא-ומתן של העולה בעניין הוואוצ'ר, כדי לדאוג לכך שהוא עובר
עודד פורר:
 אפשר לפתור את זה, וגם כאן צריך לבחון את זה במובן של תפוקות, לא רק של תשומות
עודד פורר:
 זאת אומרת, תייצרו מכרז שאומר, אתה אולפן, נרשם אצלך תלמיד, אתם תקבלו את סכום הבסיס, וכשהוא יעבור את המבחן אתם תקבלו את ה-20% או ה-25% הנותרים
עודד פורר:
     ואז ייכנסו כולם לתוך האולפן, גם אלה שקצת יותר קשה להם
עודד פורר:
 וכשעל מישהו שעובר מבחן האולפן יקבל עוד תקציב, יהיה לו אינסנטיב להעביר את המבחן ותוכלו לדעת מה הרמה
עודד פורר:
 אתם לא יודעים מה הרמה שמלמדים באולפנים היום
עודד פורר:
 אין לכם מושג
עודד פורר:
 אתם יודעים שיש מורה, אתם יודעים שיש כיתה, אתם יודעים שיש תלמיד
סיון גולדשטיין הבר:
ואנחנו יודעים את ממוצע הציונים של כל אחד
עודד פורר:
 בסופו של דבר, אנחנו נתקלים במקרים כמו המקרה הזה
עודד פורר:
     לגבי הפתרון של הסוכנות היהודית – אני מבקש תשובה עד שבוע הבא ואני גם אדבר על זה היום עם השר
עודד פורר:
 אם אתם יודעים היום להכניס 1,000 לאולפן קיים שיודעים שהוא עובד, ואני יודע שמשרד הקליטה חושב שהוא טוב, אני שומע מהעולים שהוא טוב - - -
סיון גולדשטיין הבר:
אנחנו גם הצענו את הבחינה שלנו לעולים האלה
עודד פורר:
הסוכנות היהודית אומרת שהוא מוכן
עודד פורר:
 1,750,000 שקל וקיצרתם את התור ל-1,000 איש
עודד פורר:
 כבר נתנו לכם את השלב הראשון
עודד פורר:
 אתם יכולים לבוא ביום שני עם הבשורה הזאת
עודד פורר:
 תרחיבו את זה, קחו את מה שטוב, את מה שעובד, ותרחיבו אותו
עודד פורר:
 ואת מה שלא טוב ולא עובד, תצמצמו
עודד פורר:
 זה לא מדע בדיוני
עודד פורר:
 אנחנו רואים בזה כלי בסיסי דרמטי חשוב בנושא של תעסוקה
עודד פורר:
     אני מבקש שוב לעשות בדיקה, כי הגיעו אליי תלונות שדורשים אישור מעבר אולפן כדי לקבל את הסיוע בתעסוקה
עודד פורר:
 תבדקו שוב את הנושא הזה עם אגף התעסוקה
עודד פורר:
 אי אפשר להפריד את לימודי העברית מיכולת ההשתלבות בתעסוקה
עודד פורר:
 ואני אומר לכם, תשנו גם את הפרדיגמה של רק לימודי עברית על פני חצי שנה
עודד פורר:
 צריך למצוא פתרונות של On-the-Job Training
עודד פורר:
 אין מה לעשות
עודד פורר:
 אגב, זה גם הרבה יותר טוב
עודד פורר:
 אם תעשו את זה עם מקומות עבודה, הם יכולים להיות רתומים לתוך העניין הזה
עודד פורר:
 יכול להיות שמקום העבודה יהיה רתום כשהוא יודע שהוא קיבל עולה
עודד פורר:
     אנחנו נבצע ישיבת מעקב
עודד פורר:
 כולכם תקבלו זימון
עודד פורר:
 היום 07 בפברואר 2023, ט"ז בשבט תשפ"ג
עודד פורר:
 הנושא הוא מצב לימודי העברית באולפנים חדשים בשנת 2022 והיערכות לשנת 2023, ישיבת מעקב לדיונים שכבר התקיימו ב-18 בינואר וב-30 בינואר
עודד פורר:
 אנחנו נפגשים שוב כדי לשמוע איך לא התקדמתם כלום מאז הישיבה הקודמת
עודד פורר:
 נתחיל מאגף השכר במשרד האוצר
עודד פורר:
 ספרו לנו במה לא התקדמנו
דניאל בלנגה:
אני מאגף תקציבים
דניאל בלנגה:
 אני אגיד שבכל הנוגע למקור תקציבי, כרגע עדיין אין מקור תקציבי
דניאל בלנגה:
 ככל שמשרד החינוך ירצה לתעדף את זה בדרישותיו התקציביות, אנחנו כמובן נדון ונבחן
שירה גרוס:
כאמור, אנחנו לא יודעים לנהל משא ומתן בפועל ללא מסגרת תקציבית אבל אנחנו נערכים כל הזמן
שירה גרוס:
 אנחנו נמשיך להגיד את התשובה הזאת כל עוד זה המצב
עודד פורר:
את רכזת?
שירה גרוס:
אני רפרנטית
עודד פורר:
ואתה?
דניאל בלנגה:
גם
עודד פורר:
אני מבקש, שלומית, בישיבה הבאה בשבוע הבא נבקש שיהיה פה סגן הממונה על התקציבים, סגן ממונה על השכר
עודד פורר:
     משרד החינוך, כמה ישיבות אתם קיימתם השבוע?
מעוז ביגון:
כמעט כל יום
מעוז ביגון:
 לפעמים פעמיים ביום
עודד פורר:
עם משרד האוצר?
מעוז ביגון:
עם משרד האוצר גם נפגשנו פעמיים
עודד פורר:
מתי?
מעוז ביגון:
ביום של הישיבה הקודמת שהייתה
עודד פורר:
כן, והיום, אז זה פעם שנייה
מעוז ביגון:
גם באמצע
מעוז ביגון:
 אנחנו כל הזמן בקשר, אני
מעוז ביגון:
 אני לא יודע גורמים אחרים במשרד החינוך
מעוז ביגון:
 אני לא אמון על המשא ומתן, אני אמון על הגוף המקצועי
עודד פורר:
מי אמון על המשא ומתן?
מעוז ביגון:
סוניה פרץ ממשרד החינוך
עודד פורר:
מה תפקידה במשרד?
מעוז ביגון:
סמנכ"לית אחראית על עובדי כוח אדם בהוראה
עודד פורר:
אני רוצה גם איתה פגישה, שלושתם
עודד פורר:
 אנחנו נעשה את הפגישה בוועדה
מעוז ביגון:
נפגשתי עם המנכ"ל שלנו היום
מעוז ביגון:
 עמדת משרד החינוך כפי שאמרתי ואני אומר אותה שוב, בהתייחס למה שהאוצר אמרו, שמשרד החינוך יתעדף את הנושא הזה במסגרת הסל שיעמוד לראשותו, התוספתי
מעוז ביגון:
 זה עמדת המנכ"ל שאני מעביר אותה פה היום
מעוז ביגון:
 הוא מנכ"ל חדש, למד את הנושא, שמע ממני את הפריסה ההיסטורית גם של זה, וזו אמירה של המנכ"ל
עודד פורר:
מישהו, יש לו התייחסויות חכמות להוסיף לדיון המטופש, סליחה על - - - ? די מבזה, אני חייב לומר לכם
עודד פורר:
 מבזה את הכנסת ויותר מזה, מבזה את האזרחים שאתם אמורים לתת להם שירות
עודד פורר:
 עשרות אלפי אנשים שמגיעים לכאן לא מסוגלים ללמוד באולפנים, לא לומדים עברית, לא יוכלו להשתלב בשוק התעסוקה
עודד פורר:
 אחר כך אתם תצטרכו להסביר בוועדת עבודה ורווחה למה הם לא יכולים להצטרף לעבודה ואין לכם דמי אבטלה בשביל לתת להם, ודמי הסתגלות שגם לזה אין לכם מקור תקציבי, ואתם תיראו מה יהיה
עודד פורר:
      גם התשובות האלה, אנחנו מכירים אותן היטב והן לא רציניות
עודד פורר:
 לא רציני בעליל
עודד פורר:
 אחרי שכבר היה דיון בנושא הזה פעם שנייה, שגם איתו באתם בלי תשובות, בלי שעשיתם שום דבר
עודד פורר:
 תסגרו את האולפנים, זה מה שאתם עושים, אתם סוגרים אותם
עודד פורר:
 שתודיע ממשלת ישראל, קיבלנו החלטה לסגור את האולפנים
עודד פורר:
 החלטה מטומטמת אבל החלטה שאתם עושים את זה בלי החלטה
עודד פורר:
      כשאתם מדברים על מקור תקציבי בשביל בכלל להתחיל לדבר, זה אומר שאתם תתחילו לדבר בקיץ הבא
עודד פורר:
 על מה תדברו? עד הקיץ הבא יהיו פה 100,000 איש שלא לומדים עברית
עודד פורר:
 על מה אתם מדברים? איך אתם רוצים שהם ישתלבו פה? איך אתם רוצים שהם ישתמשו בכלים האחרים שאתם נותנים להם? בשביל מה אתם מתקצבים את משרד הקליטה לתעסוקה, ללימודים גבוהים, כשאת האנשים שמגיעים לכאן, אפילו את הבסיס של לימודי שפה אתם לא מסוגלים לתת, וזה לא כי אי אפשר
עודד פורר:
 אתם לא רוצים
עודד פורר:
 תגידו, אנחנו לא רוצים
עודד פורר:
 אל תספרו פה סיפורים
עודד פורר:
 כשרוצים למצוא מקור תקציבי, אגף תקציבים יודע למצוא מקור תקציבי
עודד פורר:
 לא רוצים
עודד פורר:
 זה פשוט מחדל
עודד פורר:
 את הפרוטוקול של הישיבה הזאת יקראו בעוד חמש–שש שנים
עודד פורר:
 יגידו וואי, באו 100,000 איש ולא היינו מסוגלים לפתוח אולפן ולעשות הסכם
עודד פורר:
 כמה מורים יש באולפנים?
מעוז ביגון:
כ-500
עודד פורר:
500 מורים, לא מצליחים
עודד פורר:
 המסר מאוד ברור, אגב, ואני מעביר את המסר להסתדרות המורים שגם הם לא פה כי הם לא סופרים כנראה את האירוע הזה, ותיכף אני אקריא את מה ששלח לי עורך הדין שלהם
עודד פורר:
 המסר מאוד מאוד ברור
עודד פורר:
      עם רן ארז ישבתם, דיברתם השבוע? בנושא הזה עסקתם? למה? כי הוא עשתה שביתה
עודד פורר:
 אתם לא מדברים עם מי שלא שובת
עודד פורר:
 המסר מהממשלה מאוד ברור, אתם מבינים רק כוח, לא שום דבר אחר
עודד פורר:
 שום דבר אחר אתם לא מבינים
שלומית אבינח:
הוא אפילו לא טרח לשלוח לוועדה, הוא שלח לך באופן פרטי
שלומית אבינח:
 עכשיו הוא מתכתב איתי
עודד פורר:
לפני משרד החינוך, משרד הקליטה, יש לכם משהו להוסיף?
שי פירון:
בשבועיים האחרונים אנחנו נתנו שוברים ל-890 אנשים נוספים, מתוכם 272 מתוך רשימת הממתינים
עודד פורר:
מה השווי של שובר, שרי?
שי פירון:
7,500 שקל
עודד פורר:
כמה שעות הם לומדים?
שי פירון:
יש שלושה מסלולים, מסלול למתקדמים שהם או גמרו אולפן א' או נבחנו על רמה כזאת, בין אם הם עשו את זה בחו"ל או בארץ, וזה 150 שעות מתלמיד אחד עד ארבעה תלמידים
שי פירון:
 יש מסלול של 260 שעות לעד שישה תלמידים
שי פירון:
 אלה תלמידים שלומדים רמה א'
שי פירון:
 הם מתחילים מאפס
עודד פורר:
	 רמה א' שמתחילים מאפס, 260 שעות, שישה תלמידים
שי פירון:
או 320 שעות, שמונה תלמידים
עודד פורר:
נניח שזה חמישה תלמידים בקבוצה, לא שישה, כי לא מצליחים למלא את כל השישה, רק חמישה
עודד פורר:
 זה 144 שקלים לשעה עלות הוראה
עודד פורר:
 מה השכר השעתי של מורה באולפנים?
מעוז ביגון:
אני לא יודע להגיד בעל פה
מעוז ביגון:
 לפי הטבלאות שלהם השכר הממוצע - - -
עודד פורר:
כמה מרוויח מורה לשעה באולפנים?
שירה גרוס:
אני צריכה לבדוק כי תלוי איך אתה סופר שעות
מעוז ביגון:
עשיתי חשבון כמה עולה עולה חדש אחד שמכשירים אותו בעברית
עודד פורר:
לא, זו לא השאלה
עודד פורר:
 השאלה היא אחרת
עודד פורר:
 בסוף משלמים פה 7,500 שקל לגוף שהתשומות שהוא נותן זה חדר שכבר קיים, זה כבר בשוליים
עודד פורר:
 נוריד 10%–15% מזה
עודד פורר:
 הוא משלם בערך סדר גודל של 120 שקל לשעה או שהוא מרוויח 120 שקל לשעה עבור שעת ההוראה
מעוז ביגון:
מורה מתחיל זה 7,000 לחודש ברוטו
מעוז ביגון:
 הוא מלמד 25 תלמידים, פעמיים
מעוז ביגון:
 50 תלמידים בשנה
עודד פורר:
7,000 שקל לחודש נניח על 160 שעות
מעוז ביגון:
זה 50 תלמידים שהוא מלמד כי זה שני מחזורים בשנה
עודד פורר:
אז הוא מקבל 43 שקלים לשעה
שירה גרוס:
יש לו פחות שעות
שירה גרוס:
 לא משנה
שירה גרוס:
112 חודשיות נגיד
עודד פורר:
7,000 שקל, 112? יפה, 62 שקל
עודד פורר:
 באולפן הפרטי פי שניים מקבל
עודד פורר:
 יפה, שווה
עודד פורר:
 תסגרו את האולפנים, תעברו לאולפנים פרטיים, שלמו פי שניים
שלומית אבינח:
סוזי היא מורה של אולפנים, היא מייצגת - - -
סוזי עטר:
תודה ליו"ר הוועדה על דבריו הנכונים והמדויקים
סוזי עטר:
 רק קצת לדייק
סוזי עטר:
 זה לא עוד חמש שנים ישאלו למה קרה כך וכך, זה עוד כמה חודשים
סוזי עטר:
 המורים לא יכולים לשבת מהצד ולראות את מורי התיכונים מקבלים ואת מורי היסודי מקבלים והם נותרים מאחור
סוזי עטר:
 זה הולך להיות נטישה
סוזי עטר:
 אני לא יודעת עם מי תפתחו את האולפנים בספטמבר, אני אומרת את זה ברצינות
סוזי עטר:
      יותר מזה, אני רוצה לחדד
סוזי עטר:
 מעוז, סליחה שאת מתקנת אותך
סוזי עטר:
 יש לי תלוש של מורה מתחיל פה ביד
סוזי עטר:
 6 בערך
סוזי עטר:
 לא יודעת ממתי זה 7
סוזי עטר:
 הלוואי
סוזי עטר:
 אני ממש מחזיקה תלוש
עודד פורר:
יכול להיות שהאוצר כבר מוכן לתת 7
עודד פורר:
 תתחילו מפה את המשא ומתן
סוזי עטר:
אז הנה כבר התקדמנו
סוזי עטר:
 7 זה יותר מ-6
סוזי עטר:
 אני חושבת שאתם לא מבינים את הבהילות והדחיפות
סוזי עטר:
 אני מקבלת כל יום וואטסאפים בתור מי שבנציגות, שחבל על הזמן
סוזי עטר:
 הם לא רוצים שנמשיך את המאבק, הם פשוט רוצים לעזוב
סוזי עטר:
 זה עצוב
סוזי עטר:
 המצב הוא עצוב
סוזי עטר:
 זהו
מעוז ביגון:
המנכ"ל אמר שהוא הולך לוודא מול אגף התקציבים שלא מחכים לתקציב המדינה
מעוז ביגון:
 אחת האמירות שנאמרו, האם מחכים לתקציב המדינה עד אשר? לדעתו של המנכ"ל שלנו צריך לאפשר את זה בנפרד, לא קשור לתקציב המדינה
מעוז ביגון:
 זה לא סכומים שאי אפשר להתמודד איתם
מעוז ביגון:
 אני מבין שזה ברמת שרים
מעוז ביגון:
 צריכים לקבל החלטה שזה יקרה, וזה יקרה
עודד פורר:
סוזי, יש לכם פרטי הקשר של 500 המורים האלה?
סוזי עטר:
בטח
סוזי עטר:
 אגב, הסתדרות המורים הם לא כאן
סוזי עטר:
 צריך להבין שאנחנו בלתי מיוצגים
סוזי עטר:
 אנחנו מרגישים יתומים, לא אימא, לא אבא, לא הסתדרות המורים, לא משרד החינוך
סוזי עטר:
 אני לא מבינה, משרד החינוך לא מתעדף אותנו והסתדרות המורים לא מייצגת אותנו
עודד פורר:
מישהו רוצה להוסיף משהו? כן, בבקשה אלקס
אלקס ריף:
אני מנכ"לית לובי המיליון
אלקס ריף:
 אני רק רוצה להוסיף, כמו שאמרת, סוזי, כל יום עוזבים מורים
אלקס ריף:
 אני מכירה שש מורות שעזבו בשבוע האחרון את המערכת
אלקס ריף:
      אני רוצה להוסיף נתון שאולי חלקכם מכירים
אלקס ריף:
 חברת דלויט עשתה עבודה למשרד העלייה והקליטה, שבדקה את העלייה הנוכחית
אלקס ריף:
 היא אמרה שאם רק 80% מהאקדמאים של העלייה הנוכחית ייקלטו במקצוע שלהם, המשק יקבל תוך עשר שנים 8 מיליארד שקלים
אלקס ריף:
 התוספת מבחינת האוצר זה צריך להיות, הנה, אנחנו מקבלים כסף, רק צריך לקלוט אותם
אלקס ריף:
     אני רוצה להגיד שהשיח עכשיו הולך להיות לא רק על האולפן
אלקס ריף:
 עוד פעם אנחנו נראה כתבות על זה שעולים עוזבים ותיראו איזה עלייה גרועה ואיזה גויים ובואו נשנה את סעיף הנכד
אלקס ריף:
 הגלגל מתגלגל לחלקים אחרים
אלקס ריף:
 אתם פשוט צריכים להבין את ההשלכות של זה על האנשים האלה
אלקס ריף:
 אחר כך יתחיל שיח שהם לא נשארים כאן כי הם לא מספיק ישראלים, אבל איך הם יישארו אם אין להם אולפן והם לא מצליחים להיקלט במקום העבודה? דחוף דחוף חייבים למצוא לזה פתרון
עודד פורר:
מישהו יכול להגיד לי מה הדרישות של המורים? כמה כסף הם דורשים? כדי להשוות לאופק חדש כמה התוספת למורה בממוצע?
דב ליפמן:
עשינו עבודה תקציבית לפי הדרישות של המורים
עודד פורר:
כן, חבר הכנסת לשעבר דב ליפמן
דב ליפמן:
אנחנו הגענו לסכום של 40 מיליון שקל לשנה לפתור את כל הבעיה
עודד פורר:
לא, לא, אני לא מחפש עכשיו את כל הבעיה, אני שואל את אגף השכר
עודד פורר:
 כדי להשוות את השכר, מה העלות? אם אני רוצה להשוות אותם לאופק חדש, כמה זה עולה למורה?
שירה גרוס:
כולל מנהלים, תפקידים, כל מיני תנאים נוספים שיש באופק חדש זה עלות של משהו כמו 5,000 למורה
עודד פורר:
5,000 למורה?
שירה גרוס:
ממוצע, כן
עודד פורר:
אז אנחנו מדברים פה על אירוע בערך של 3 מיליון שקל
שירה גרוס:
חודשי
שירה גרוס:
 התקציב, משהו בסדר גודל של 40 מיליון
עודד פורר:
30 מיליון
עודד פורר:
 5,000 למורה לחודש, 60 מיליון
שירה גרוס:
עשינו את התחשיבים, זה יותר לכיוון ה-40 מיליון
עודד פורר:
סליחה, 40 מיליון במידה שהכול מאויש כמובן
עודד פורר:
 לא מצאתם עד עכשיו שום מקור תקציבי ל-40 מיליון האלה?
שירה גרוס:
10 מיליארד שקלים בעשור
ולדימיר בליאק:
סליחה, אבל אני גם לא משוכנע שזה 5,000
עודד פורר:
זה הרבה פחות
ולדימיר בליאק:
זה הרבה פחות, כן
עודד פורר:
אני מבקש ממנהלת הוועדה לזמן ולקבוע דיון שיהיו בו סגן הממונה על השכר וסגן הממונה על תקציבים שנוגעים בנושא הזה, והסמנכ"לית הרלוונטית במשרד החינוך
עודד פורר:
 אני מבקש לזמן את כל המורים של האולפנים
עודד פורר:
 מי שיכול שיגיע לדיון, לא בזום
עודד פורר:
 אנחנו נשמע את כל המורים
עודד פורר:
 כל המורות והמורים יגיעו לפה
עודד פורר:
 אנחנו נתאם את הדיון הזה בשבוע–שבועיים הקרובים בהתאם ללו"ז
עודד פורר:
      מישהו רוצה להוסיף משהו לפני שאנחנו עוברים?
מעוז ביגון:
נתבקשנו לקצר את לוח הזמנים מרגע שהעולה מסיים את האולפן עד שהוא מקבל את התעודה
מעוז ביגון:
 עשינו עבודה מעמיקה עם הזכיין שלנו ויש לי פה גאנט מסודר ל-22 ימי עבודה מיום המבחן עד סיום התהליך ושליחת התעודה
מעוז ביגון:
 שליחת התעודה זה תלוי כבר בדואר ישראל
עודד פורר:
יכולים לשלוח עותק במייל?
מעוז ביגון:
 בסיום 22 ימי עבודה אפשר לשלוח במייל
מעוז ביגון:
 העולה מבקש את התעודה עצמה
מעוז ביגון:
 אחר כך נשלחת
עודד פורר:
הבקשה היא כזאת ממשרד החינוך: אחד, יישר כוח, טוב מאוד, קיצרתם
עודד פורר:
 עשיתם עבודה, אני שמח
מעוז ביגון:
בתנאי המכרז של הספק זה 50 יום
מעוז ביגון:
 הורדנו אותו
עודד פורר:
מה לגבי גאנט הקורסים כדי שאנשים יוכלו לדעת, הולך להיפתח עוד שלושה חודשים קורס, אני נרשם אליו?
מעוז ביגון:
נפגשנו עם גברת קלאודיה כץ שהיא אחראית במשרד הקליטה על הקורסים התעסוקתיים, ואנחנו בונים את זה שזה יהיה ידוע מראש לאורך כל השנה, מתי נפתח, מתי עתיד להיפתח
עודד פורר:
מתי יפורסם גאנט כזה?
מעוז ביגון:
אני מעריך שתוך שבועיים
מעוז ביגון:
 לשם אנחנו מכוונים, שתוך שבועיים זה יהיה סגור
עודד פורר:
אני אשמח אם לדיון הבא שאנחנו נקיים עם סגן הממונה על התקציבים וסגן הממונה על השכר והסמנכ"לית שלכם, גם תציגו, ואני אומר את זה למשרד העלייה והקליטה
עודד פורר:
 שרי, תגידי את זה בבקשה לקלאודיה
שלומית אבינח:
יש פה את הנציג של קלאודיה
עודד פורר:
כן, שלום
ברוך שמעון:
אני הסגן של קלאודיה
ברוך שמעון:
 ברמת העיקרון, על מנת לפתוח בעצם כיתות לרופאים ולכל מה שקשור לנושא של עברית מתקדמת, החוסר הממשי שלנו זה במורים
ברוך שמעון:
 חסר מורים וזו הסיבה
ברוך שמעון:
 אנחנו בדרך כלל נערכים לשתי בחינות בשנה בהתאם לבחינות שמשרד הבריאות - - -
עודד פורר:
אחת הבעיות באולפנים האלה זה שאומרים, עד שאין לי מספיק נרשמים אני לא פותח את האולפן, ובגלל שאין מספיק נרשמים אתה בכלל לא מפרסם אותם, וכשאנשים כבר נרשמים, כבר זה לא רלוונטי עבורם
עודד פורר:
 אתה כן יכול לפרסם גאנט קדימה
עודד פורר:
 אתה יודע כמה מורים יש לך
עודד פורר:
 מה יש לך, אתה יודע
עודד פורר:
 לפי מה שיש לך אתה בונה גאנט קדימה לשנה ואתה כותב, הקורס מותנה בהרשמה של לפחותX תלמידים
עודד פורר:
 אני מעריך שבטח במצב היום הקורסים שלך יהיו מלאים
ברוך שמעון:
אנחנו עושים את זה מול הלשכות והמרחבים שלנו ברישום
עודד פורר:
לא, זה לא מה שביקשתי
שלומית אבינח:
מה שקורה, שאין רישום מקוון
שלומית אבינח:
 מה שעלה בדיונים הקודמים, שאי אפשר להירשם באופן מקוון
שלומית אבינח:
 הטענה הייתה שבגלל שאין מספיק מועמדים, הקורס נסגר והוא בכלל לא נפתח כי מחפשים מכסה
שלומית אבינח:
 ההצעה הייתה הפוכה, לפרסם מועדי קורסים ואז לפי זה מועדי אולפן ואז כל אחד יבחר ואז תיראו את כמות התלמידים
עודד פורר:
אנחנו בדיון מעקב
עודד פורר:
 אני מבקש לסכם
עודד פורר:
 אחד, בטווח הזמן של השבועיים הקרובים לקבוע את הדיון יחד עם סגנית ממונה על התקציבים וסגן הממונה על השכר עם סמנכ"לית משרד החינוך ועם כל המורים באולפנים
עודד פורר:
 מאחר והם לא מיוצגים כאן, אז אני מבקש לזמן את כל המורים לכאן
עודד פורר:
 כל אחד שירצה לייצג את עצמו יוזמן לכאן כדי לייצג את עצמו
קריאה:
נציג ההסתדרות
עודד פורר:
ההסתדרות מוזמנת, כן
עודד פורר:
 אנחנו מזמינים אותה
עודד פורר:
 מה שאני מבקש, באותה ישיבה גם, בטקס חגיגי יציגו משרד העלייה והקליטה ומשרד החינוך את הגאנט לאולפנים לשנה הקרובה
עודד פורר:
      תודה רבה, החלק הזה של הישיבה נעולה
עודד פורר:
אני מתכבד לפתוח את הדיון היום בנושא תשלומי הפנסיה לזכאים מרוסיה
עודד פורר:
 אני מבקש לפני הדיון, יש פה הרבה אנשים בזום
עודד פורר:
 יש פה גם הרבה אנשים כאן בחדר
עודד פורר:
 לפני כן אני רוצה לתת בהמשך לדיון הקודם, התייחסות לסוכנות היהודית, לאורלי צוקרמן, משהו שנוגע לאולפני הקיבוץ שביקשנו התייחסות, אז רק לפרוטוקול שיהיה התייחסות שלך בהקשר של הדיון הקודם
אורלי פרומן:
בדיון הקודם עלה נושא מקומות נוספים בתוכנית אולפן קיבוץ, אז אנחנו הגדלנו כרגע את מספר המקומות ב-50 נוספים
אורלי פרומן:
 קלטנו את כל הצעירים שממתינים לתוכנית אולפן קיבוץ
אורלי פרומן:
 אין לנו ממתינים כרגע
אורלי פרומן:
 זה אחד
אורלי פרומן:
 הדבר השני שעלה זה הנושא של עולים מארצות דוברות רוסית ודרום אמריקה שמבקשים להיכנס למרכזי קליטה
אורלי פרומן:
 אנחנו בתהליך של פתיחת שני מרכזי קליטה נוספים לעולים בשדרות ובבאר שבע
אורלי פרומן:
 התהליך מאוד מתקדם ואנחנו מקווים שתוך חודש וחצי עד חודשיים המרכזים ייפתחו ונוכל לאפשר ליותר עולים לעבור במרכזי קליטה לפי דרישתם
עודד פורר:
 אנחנו נעבור עכשיו לנושא של תשלומי הפנסיה לזכאים מרוסיה
עודד פורר:
 זה דיון נפרד מהדיון שנקיים אחר כך, שנוגע להעברת כספים ורכוש, כי הסוגיות הן דומות אבל שונות
עודד פורר:
 תיראו, זה דיון ראשון אבל זה גם לא הדיון האחרון שאנחנו נקיים בעניין הזה
עודד פורר:
 מאוד חשוב יהיה פה וחלק מהמטרה של הדיון הזה זה כדי שהגורמים המקצועיים ישמעו את הבעיות שמתמודדים איתם העולות והעולים והזכאיות והזכאים שיבואו ופשוט ישטחו פה את הבעיות שלהם
עודד פורר:
     חלק אנחנו גם נשמע בזום
עודד פורר:
 אני לא רציתי לטרטר את מקבלי הפנסיה לכאן, בטח לא בתנאי מזג האוויר הזה, אבל אני רוצה כן להדגיש: בשלהי הכנסת ה-24 הייתה פנייה של שר האוצר דאז אביגדור ליברמן לכנס את ועדת העבודה והרווחה של הכנסת במטרה להסדיר את העברת התשלומים לזכאים דרך המוסד לביטוח לאומי באמצעות שיפוי המוסד עד הסכום שישולמו לזכאים
עודד פורר:
 הכוונה הייתה, מכיוון שלא הצליחו להעביר את הכספים מרוסיה לביטוח הלאומי, להגיד, הממשלה בינתיים משפה, אחר כך, בהמשך נפתור את זה וזה עד לסכום של 6 מיליון שקלים עד לקבלת הכספים מקרן הפנסיה, כי מדובר בסכומים שעבור המדינה הם לא גדולים אבל עבור מקבלי הפנסיות הם מאוד מאוד משמעותיים
עודד פורר:
      לצערי ועדת ההסכמות דאז לא אישרה את הדיון הזה באופן מפתיע
עודד פורר:
 כמו שאומרים, לא אכפת לנו לא מהקשישים, לא מאלה שקשה להם, למרות שהיינו כבר בתהליך בחירות
עודד פורר:
 כבר אפילו לא היה פה אלמנט של להפיל את הממשלה, אבל היא לא אישרה את הדיון הזה ולכן עברה חצי שנה מאז ועדיין העניין לא נפתר, לכן נדרשנו לכנס את הדיון הזה
עודד פורר:
      קיימתי פגישה עם הרבה מאוד גורמים שקשורים לנושא, גם עם הביטוח הלאומי, גם עם בנק ישראל כדי לראות איזה פתרונות אנחנו יכולים לצאת
עודד פורר:
 חלק מהפתרונות כבר ניתנו, אפילו פורסמו בתקשורת לשמחתי, אני רוצה גם להודות, גם בנושאים שקשורים בדיון הבא
עודד פורר:
      אני ביקשתי ובנק ישראל נענה לבקשה לקיים יום הסברה וכנס הסברה עם ממונה הקליטה ברשויות המקומיות ועם יועצי הקליטה של משרד הקליטה לצורך הבנה של זכויות העולים והעובדה שהם יכולים ואיך הם יכולים לפתוח חשבון בנק גם עם תעודת עולה בלבד, מה שלא תמיד מכירים בהתנהלות מול הבנקים
עודד פורר:
 ניתן עבור זה 30 יום
עודד פורר:
 אני אבקש כאן התייחסות ואנחנו נעשה את הבדיקה, האם באמת 30 יום זה מספיק או שהיום אנחנו במצב שבו לוקח לעולים יותר זמן להוציא את תעודת הזהות, יותר מ-30 ימים
עודד פורר:
 צריך לזכור שמדובר באנשים מבוגרים שאנחנו מדברים בפנסיות, ולא הצליחו לצבור פנסיה בישראל ולכן המשמעות של התשלומים האלה היא משמעותית
עודד פורר:
      מכאן אפשר לפתוח את הדיון
עודד פורר:
 ולרי, בבקשה
ולרי:
שלום לכולם וכל הכבוד
ולרי:
 אני פעם ראשונה בכנסת
ולרי:
 אני 30 שנה
ולרי:
 ברוסיה עשיתי מטוס קרב מיג-21
ולרי:
 בישראל F-35 גם 30 שנה, אותו דבר
ולרי:
         למה אני פה? אני שמעתי שליברמן עושה פנסיה מרוסיה, מי שעשה עלייה מ-1991
ולרי:
 אני עשיתי 1991 עד - - -
ולרי:
 אני קיבלתי דוח שהגיעה לי פנסיה וקיבלתי חוזה, אבל אמרו שגם אמריקה נתנה אישור לרוסיה להעביר כסף לפה, אבל בעיה בכנסת
עודד פורר:
אתה קיבלת כבר פעם אחת תשלומים של פנסיה או שלא קיבלת בכלל?
ולרי:
לא, שום דבר
ולרי:
 אני חושב שצריך לקבל שנה, ממרץ
עודד פורר:
ממרץ היית אמור לקבל ואז שהתחילה המלחמה
ולרי:
לא קיבלתי שום דבר
ולרי:
 פנסיה סך הכול לחודש 1,000 שקל
ולרי:
 זה השאלה למה אני פה
ולרי:
      דבר שני, מה שאני שמעתי מהכנסת, עכשיו רוצים חוק נגד נכד ליהודי עם סבא
עודד פורר:
זה נושא אחר, זה לא פה עכשיו
ולרי:
רק שתי מילים
ולרי:
 מי שעושה, לא מבין מה שהיה ברוסיה
ולרי:
 ברוסיה היה בזמן מהפכה שהרבה אנשים איבדו הכול, הורים
ולרי:
 שם התנאים, אם אני עושה רק סיפור אחד
ולרי:
 קרוב לאישה שלי היה פרטיזנים
ולרי:
 הוא היה יהודי, הולך לעשות פיצוץ לרכבת נגד גרמנים
ולרי:
 אחרי שני אוקראינים - - - , הם לא יודעים שהוא יהודי
ולרי:
 הוא שומע, שם בכפר יש יהודי, צריך לקחת אותו לג'ונגל לקבל חזיר - - -
ולרי:
 אחרי הולכים לעשות פיצוץ לרכבת
ולרי:
 נגמר זה, מתי הוא עושה? בדרכון כתוב שהוא אוקראיני
ולרי:
 בגלל שלא מבין - - -
ולרי:
 מה שהיה שם מהפכה, צריך - - - הוא נכד יהודי וזה לעזור לו להעביר לישראל
עודד פורר:
תודה רבה ולרי
עודד פורר:
 נמצא איתנו בזום אלכסנדר ברמן
אלכסנדר ברמן:
תודה
אלכסנדר ברמן:
 סליחה, אני לדבר כמה מילים ברוסית
שלומית אבינח:
עדיף בעברית
שלומית אבינח:
 היושב-ראש לא מבין רוסית
עודד פורר:
היושב-ראש מבין רוסית אבל לא יכול לתרגם
אלכסנדר ברמן:
אפשר לדבר רוסית?
שלומית אבינח:
אפשר, קצר
אלכסנדר ברמן:
(מתורגם ע"י מנהלת הוועדה) קרוב ל-60,000 איש שעבדו ברוסיה טרם קיבלו את הפנסיה
אלכסנדר ברמן:
 מבקש לקבל את הפנסיה מי שלא אזרח רוסיה, מה שידוע, הבקשה ידועה
אלכסנדר ברמן:
      בקשה שנייה, כל הבנקים בישראל שמקבלים את הכסף מרוסיה, שיעבירו אותו מייד לזכאים
עודד פורר:
 אלכסנדר קלמנוביץ', בבקשה
אלכסנדר לובוצקי:
אימא שלי מקבלת פנסיה מרוסיה
אלכסנדר לובוצקי:
 התשלום האחרון שהיא קיבלה זה היה במרץ שנה שעברה
אלכסנדר לובוצקי:
 היא הייתה מקבלת את הפנסיה ישירות, לא דרך ביטוח לאומי
עודד פורר:
מאיזה בנק, אם אפשר לשאול?
אלכסנדר לובוצקי:
היא בבנק הדואר
עודד פורר:
מאיזה בנק ברוסיה? מאיפה הייתה ההעברה?
אלכסנדר לובוצקי:
אנחנו לא יודעים
אלכסנדר לובוצקי:
 אני שלחתי מכתבים למשרד האוצר ברוסיה וגם למשרד הסוציאלי הרוסי והם לא עונים
אלכסנדר לובוצקי:
 לפי מה שאני הבנתי מהשיחה, כנראה מדובר על גזפרומבנק